Az eljárás rövid ismertetése: Bejelentés a Herceghalom közigazgatási területén történt haláleset bekövetkezését követő első munkanap. Az anyakönyvezést a hozzátartozó vagy megbízottja (pl. temetkezési szolgáltató meghatalmazással) kezdeményezheti.  A bemutatott iratok alapján a haláleset adatairól jegyzőkönyv készül és Halotti anyakönyvi kivonat kerül kiadásra.
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
· 331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
Illetékességi terület: Herceghalom közigazgatási területe
Benyújtandó dokumentumok:
· halottvizsgálati bizonyítvány összes példánya (hamvasztás esetén a szükséges engedéllyel ellátva – Pest Vármegyei Kormányhivatal Érdi Járási Hivatala)
· az elhunyt születési anyakönyvi kivonata
· az elhunyt családi állapotát igazoló okirat (házassági anyakönyvi kivonat, amennyiben özvegy az elhunyt családi állapota, akkor az elhunyt házastárs halotti anyakönyvi kivonata)
· az elhunyt okmányait (személyi igazolvány, lakcímkártyája, vezetői engedély, útlevél)
· a bejelentő személyi igazolványa, lakcímkártyája
Eljárási illetékek: Az eljárás illetékmentes
Eljárás megindítása: Az előírt okmányokat Herceghalomi Polgármesteri Hivatal Anyakönyvvezetőjéhez szükséges benyújtani személyesen, nyitvatartási időben vagy postai úton 
Ügyintézési határidő: 1 munkanap, amennyiben minden szükséges irat becsatolásra kerül, illetve a szükséges korábbi anyakönyvi események (pl. születés, házasság) az illetékes anyakönyvvezető részéről az elektronikus anyakönyvi rendszerbe feltöltésre kerülnek
I. fokon döntést hozó szerv: Herceghalom Község Anyakönyvvezetője 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

